  Анжелика Тихонова корреспондент Сарапулын XVII даурысь арбериосты шедьтон интыын лэсьтӥськон ужъёсты дугдытӥзы. Со сярысь иворъёсъя «Удмуртия» агентстволы вераз элькунысь Лулчеберет синпелетъёсты кун утёнъя агентствоен кивалтӥсь Юрий Перевозчиков. Ужъёс дугдытэмын. Ватсаса эскеронъёс но интыез археологи чакланъёс кулэ луозы. Озьы-а, тазьы-а, мон тодӥсько, заказчик таӵе учыръёсы кулэ луись археологи ужъёс нуон понна археологъёсын кенешон нуэ ини шуыса Удмуртиысь Лулчеберет синпелетъёсты кун утёнъя агентствоен кивалтӥсьСо Сарапулысь Кам ярдурын лэсьтӥськон но утялтон ужъёс федерал катрадлыкысь вань куронъёсты быдэстыса лэсьтӥськозы шуыса вера: интывылэз чакласа, ӧнерчиослэсь ӵектонъёссэс уже кутыса. Озьы ик, выль шедьтосъёс луизы ке, азьланяз нош ик ужъёсты дугдытыны быгатозы. Тодэ вайытом, южтолэзь кутсконын мерлыко вотэсъёсын «Камский берег» ӵектосэз улонэ пыӵатон улсын Сарапулысь ярдурын экскаваторен ужъёс нуыку шедьтэм вашкала макеос сярысь ивор потӥз вал. Соос XVII–XIX дауръёсысь шуизы. Сарапулысь Кам ярдурез тупатъян ужъёс нуыку шедьтэм арбериос 4 фото Перевозчиков озьы ик пусйиз, ярдурез тупатъян ужъёс интыын кык археологи шедьтонъёсын инты шараямын шуыса. Со III–V дауръёсысь ватӥськон инты (мазунинской лулчеберет) но XVII–XVIII дауръёсысь гурт. Тегъёс: Лулчеберет Туризм Сарапул Удмуртия история  